
DR.30.10.2013 87 

 

melambung. Jadi sebab itu kerajaan harus mengawal dan membuat persiapan bagi 
menghadapi pemantauan harga-harga ini supaya tidak dimanipulasi oleh peniaga-peniaga 
dan orang tengah. Ini kerana elemen harga itu bukan cukai semata-mata, tetapi ada kos-
kos lain yang terlibat akhirnya. 

 Tuan Yang di-Pertua, seterusnya ialah berkaitan dengan keseluruhan belanjawan 
ini. Di mana saya ingin menarik perhatian kepada Dewan yang mulia ini berkaitan dengan 
subsidi. Subsidi yang dibuat keputusan untuk diturunkan itu, merupakan satu keputusan 
yang tepat sebagaimana yang diberi pandangan satu kajian yang telah dibuat oleh 
International Monetary Fund (IMF) yang bertajuk Energy Subsidy Reform Lesson and 
Implication, dengan izin. Jadi mengikut kenyataan IMF berkaitan dengan subsidi ini dengan 
izin,  “Energy subsidies depress gross through a number of channels. The affect of 
subsidies on gross goes beyond their adverse impact on fiscal balance and public debts.” 
Jadi jelaslah bahawa subsidi yang ingin dirasionalisasikan oleh kerajaan secara 
berperingkat-peringkat ini merupakan satu keputusan yang tepat dan sesuai pada 
waktunya. 

 Timbalan Yang di-Pertua [Dato' Haji Ismail bin Haji Mohamed Said]:  Ya, Yang 

Berhormat Jelebu gulung. 

 Tuan Haji Zainudin bin Haji Ismail [Jelebu]:  Tuan Yang di-Pertua oleh kerana 

itu persiapan kerajaan ekoran daripada penarikan subsidi ini ke arah lebih rapi.  Supaya 
kesan kepada kenaikan barang dan sebagainya itu dapat ditangani dan diatasi supaya tidak 
membebankan rakyat.  Oleh kerana masa tidak ada, saya ingin menyampaikan secara 
ringkas berkaitan dengan kawalan kepada subsidi yang saya sebutkan. Mohon kerajaan 
memastikan kawalan subsidi jangan sampai mengakibatkan kawalan harga dan inflasi yang 
tidak terkawal. 

Kedua mohon kerajaan membaiki penyampaian supaya lebih berkesan, lebih 
efektif dan dapat mengurangkan ketirisan dan sebagainya supaya penjimatan dapat 
dilakukan.  Ketiga mengambil tindakan pembaikan kepada apa yang dilaporkan di dalam 
laporan audit itu dengan tegas dan segera. Supaya ia boleh menimbulkan keyakinan rakyat 
dan menafikan segala keraguan yang ditimbulkan oleh setengah-setengah pihak.   

 Akhirnya pendemokrasian pembangunan. Saya mencadangkan supaya kerajaan 
menempatkan projek-projek besar di kawasan-kawasan luar bandar agar menerusi kaedah 
ini kawasan luar bandar akan dapat limpahan pembangunan tersebut dan ia menjadi 
stimulus kepada pembangunan ekonomi di kawasan yang berkenaan.   

■1840 

Bagi kawasan Jelebu umpamanya, kerajaan negeri sudah memberikan tanah 
kepada Kementerian Dalam Negeri untuk dibuat Pusat Latihan RELA tetapi sampai hari ini 
tidak dibangunkan dan kalau dibangunkan ia sudah tentulah membantu untuk 
mempercepatkan proses kemajuan kawasan. 

Akhir sekali, tanah juga sudah disediakan. Jadi mohon peruntukan bagi Kompleks 
Pentadbiran Agama Islam dan juga Masjid Jamek, Jelebu. Jadi mohon Majlis dan kerajaan 
mempertimbangkan rayuan, permintaan dan keperluan yang mendesak di kawasan Jelebu. 
Jadi terima kasih dan saya mohon menyokong. 

Timbalan Yang di-Pertua [Dato’ Haji Ismail bin Haji Mohamed Said]: Saya 

ingat hendak beri Yang Berhormat Kuala Langat tetapi dia mengacau sahaja. Sila Yang 
Berhormat Sibu. [Ketawa] 

 

6.41 ptg. 

 Tuan Oscar Ling Chai Yew [Sibu]: Terima kasih Tuan Yang di-Pertua kerana 

memberikan saya peluang untuk berbahas dalam Belanjawan 2014 ini. Saya mahu 
membetulkan tadi Yang Berhormat Jelebu cakap. Kami bukan cakap menganaktirikan kaum 
Cina tetapi kami cakap Barisan Nasional menganaktirikan negeri Sarawak yang terdiri 



melambung. Jadi sebab itu kerajaan harus mengawal dan membuat persiapan bagi menghadapi pemantauan harga-harga ini supaya tidak dimanipulasi oleh peniaga-peniaga dan orang tengah. Ini kerana elemen harga itu bukan cukai semata-mata, tetapi ada kos- kos lain yang terlibat akhirnya. Tuan Yang di-Pertua, seterusnya ialah berkaitan dengan keseluruhan belanjawan ini. Di mana saya ingin menarik perhatian kepada Dewan yang mulia ini berkaitan dengan subsidi. Subsidi yang dibuat keputusan untuk diturunkan itu, merupakan satu keputusan yang tepat sebagaimana yang diberi pandangan satu kajian yang telah dibuat oleh International Monetary Fund (IMF) yang bertajuk Energy Subsidy Reform Lesson and Implication, dengan izin. Jadi mengikut kenyataan IMF berkaitan dengan subsidi ini dengan izin, "Energy subsidies depress gross through a number of channels. The affect of subsidies on gross goes beyond their adverse impact on fiscal balance and public debts." Jadi jelaslah bahawa subsidi yang ingin dirasionalisasikan oleh kerajaan secara berperingkat-peringkat ini merupakan satu keputusan yang tepat dan sesuai pada waktunya. Timbalan Yang di-Pertua [Dato' Haji Ismail bin Haji Mohamed Said]: Ya, Yang Berhormat Jelebu gulung. Tuan Haji Zainudin bin Haji Ismail [Jelebu]: Tuan Yang di-Pertua oleh kerana itu persiapan kerajaan ekoran daripada penarikan subsidi ini ke arah lebih rapi. Supaya kesan kepada kenaikan barang dan sebagainya itu dapat ditangani dan diatasi supaya tidak membebankan rakyat. Oleh kerana masa tidak ada, saya ingin menyampaikan secara ringkas berkaitan dengan kawalan kepada subsidi yang saya sebutkan. Mohon kerajaan memastikan kawalan subsidi jangan sampai mengakibatkan kawalan harga dan inflasi yang tidak terkawal. Kedua mohon kerajaan membaiki penyampaian supaya lebih berkesan, lebih efektif dan dapat mengurangkan ketirisan dan sebagainya supaya penjimatan dapat dilakukan. Ketiga mengambil tindakan pembaikan kepada apa yang dilaporkan di dalam laporan audit itu dengan tegas dan segera. Supaya ia boleh menimbulkan keyakinan rakyat dan menafikan segala keraguan yang ditimbulkan oleh setengah-setengah pihak. Akhirnya pendemokrasian pembangunan. Saya mencadangkan supaya kerajaan menempatkan projek-projek besar di kawasan-kawasan luar bandar agar menerusi kaedah ini kawasan luar bandar akan dapat limpahan pembangunan tersebut dan ia menjadi stimulus kepada pembangunan ekonomi di kawasan yang berkenaan. #1840 Bagi kawasan Jelebu umpamanya, kerajaan negeri sudah memberikan tanah kepada Kementerian Dalam Negeri untuk dibuat Pusat Latihan RELA tetapi sampai hari ini tidak dibangunkan dan kalau dibangunkan ia sudah tentulah membantu untuk mempercepatkan proses kemajuan kawasan. Akhir sekali, tanah juga sudah disediakan. Jadi mohon peruntukan bagi Kompleks Pentadbiran Agama Islam dan juga Masjid Jamek, Jelebu. Jadi mohon Majlis dan kerajaan mempertimbangkan rayuan, permintaan dan keperluan yang mendesak di kawasan Jelebu. Jadi terima kasih dan saya mohon menyokong. Timbalan Yang di-Pertua [Dato' Haji Ismail bin Haji Mohamed Said]: Saya ingat hendak beri Yang Berhormat Kuala Langat tetapi dia mengacau sahaja. Sila Yang Berhormat Sibu. [Ketawa]. 6.41 ptg. Tuan Oscar Ling Chai Yew [Sibu]: Terima kasih Tuan Yang di-Pertua kerana memberikan saya peluang untuk berbahas dalam Belanjawan 2014 ini. Saya mahu membetulkan tadi Yang Berhormat Jelebu cakap. Kami bukan cakap menganaktirikan kaum Cina tetapi kami cakap Barisan Nasional menganaktirikan negeri Sarawak yang terdiri.